rejauldu/bengali-wikipedia huggingface dataset:
অম্বিকাগিরি রায়চৌধুরী (; ) ছিলেন অসমের খ্যাতমান কবি, গায়ক, শক্তিশালী গদ্য লেখক, দেশ প্রেমীক, সমাজ সেবক ও ভারতের স্বাধীনতা সংগ্রামের অগ্রনী সদস্য। সমগ্র জীবন অসম ও অসমীয়ার জাগরন সঞ্চারের জন্য অশেষ ভূমিকা থাকায় তাকে অসম কেশরী উপাধিতে বিভূষিত করা হয়েছে। ১৯৫০ সনে তিনি অসম সাহিত্য সভার সভাপতি পদে নিযুক্ত হয়েছিলেন।১৯১৭ সনর পরা অসম সাহিত্য সভার সভাপতিসকলর তালিকা  অসম সাহিত্য সভার ওয়েবসাইট, আহরণ: ১৮ নভেম্বর, ২০১২।।    শৈশব  ১৮৫৫ সনে বরপেটার বিখ্যাত রায়চৌধুরী পরিবারে অম্বিকাগিরি রায়চৌধুরীর জন্ম হয়। তার পিতার নাম কৃষ্ণরাম রায়চৌধুরী ও মাতার নাম দেবকী দেবী। শৈশবে তিনি বরপেটা প্রাথমিক বিদ্যালয় থেকে শিক্ষা লাভ করে গুয়াহাটি উচ্চ ইংরেজি বিদ্যালয় থেকে অষ্টম শ্রেনী পর্যন্ত শিক্ষা গ্রহণ করে অধ্যয়ন সমাপ্ত করেন। ১৯০৪-০৫ সনে তিনি স্বদেশী আন্দোলন ও সমাজ উন্নয়নমূলক কার্যে যোগদান করেন। ঐ সময়ে কয়েকটি তরুন ছাত্রদের একত্রিত করে ইংরেজ বিরোধী এনার্কিষ্ট দল গঠন করেন। ফলস্বরুপ ইংরেজ সরকার ১৯০৮ সন ১৯১৫ সন পর্যন্ত তাকে বরপেটায় নজরবন্দী করে রাখে।   রাজনৈতিক ও সামাজিক জীবন  বরপেটায় থাকাকালীন সময়ে অম্বিকাগিরি রাজনৈতিক কার্যাবলী পরিহার করে সামাজিক উন্নয়নমূলক ও সাহিত্য-সংস্কৃতিমূলক কার্যে আত্মনিয়োগ করেন। সেসবের ভিতর অন্তর্ভুক্ত ছিল গরিব ছাত্রদের অধ্যয়নের সুবিধার্থে পূজি গঠন করা, স্থানীয় ঢুলীয়া সার্কাসের সংশোধিত রুপ শংকদেব সার্কাস গঠন করা ও অসমের লোকগীত ও বরগীত চর্চার জন্য মানুষদের উৎসাহিত করা। তদুপরি তিনি বরপেটা সামাজিক জীবন থেকে বাংলা যাত্রা নাটকের প্রভাব লোপ করিতে অশেষ ভূমিকা রেখেছেন। ১৯১৫ সনে তিনি ডিব্রুগড় রেল বিভাগে টাইপিষ্ট ও সঙ্গীত শিক্ষক হিসেবে কর্মরত হওয়ার উপরিও তিনি হরেকৃষ্ণ দাসের সহির অসম বান্ধব নামক আলোচনীর সাহিত্য সম্পাদক রুপে কাজ করেন। পরবর্তী সময়ে তিনি সামাজিক ও রাকনৈতিক চিন্তাধারায় চেতনা নামক পুস্তক রচনা করেন। অসহযোগ আন্দোলনের সময় জেলের শাস্তির অভিজ্ঞতায় তিনি ‘তই ভাঙিব লাগিব শিল’, ‘ধর ঝারু ধর ভাই’, ‘কি দেখাবি ভয় কারাগার’ ইত্যাদি বিদ্রোহী গান রচনা করেন যা অন্যান্য স্বাধীনতা সংগ্রামীদের জন্য যথেষ্ট উত্তেজনা প্রদান করে। ১৯৩০ সনের আন্দোলনে অম্বিগিরির পুনরায় কারাবাস হয়। ঐ সময়ে কংগ্রেসের সাংগঠনিক কার্যে তিনি ডিক্টেটর রুপে নিযুক্ত হয়েছিলেন। রাজনৈতিক দিকে তিনি মহাত্মা গান্ধির অণুগামি খাটি দেশপ্রেমী ছিলেন। স্বদেশী কিনক সংস্থা(স্বদেশী ক্রয় সংস্থা) স্থাপন করে তিনি নিজেই মায়াবিনি কেমিকেল ওয়ার্কস নামক বিত্তিয় প্রতিষ্ঠান প্রতিষ্ঠা করে স্থানীয় জনসাধারনকে আত্মনির্ভরশীল হওয়ার জন্য যত্ন করেন তিনি। নিজের মন্তব্য জনসাধারণের সমক্ষে প্রকাশ করার জন্য তিনি ‘’ডেকা-ডেকেরীর বেদ, আহুতি ইত্যাদি পুস্তক রচনা করেন। ১৯৬০ সালে অসমীয়া ভাষা আন্দোলনের সময় অসমীয়া ভাষাকে অসমের সরকারি ভাষা রুপে ঘোষণা করাতে সরকারের ইতঃস্বতঃ থাকায় তিনি অসম সরকারকৃত প্রদান সাহিত্যিক পেঞ্চন বর্জন করেন।প্রণতি শর্মা গোস্বামী আরু অনিল শর্মা (সম্পাদনা) ১৯৯৯ কুরি শতিকার কুরিজন বিশিষ্ট অসমীয়া, জার্নাল এম্পরিয়াম,পৃ: ৬৬   তথ্যসূত্র   বিষয়শ্রেণী:আসামের ব্যক্তি বিষয়শ্রেণী:অসমীয়া নাট্যকার বিষয়শ্রেণী:অসমীয়া ভাষার কবি বিষয়শ্রেণী:১৮৮৫-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:২০শ শতাব্দীর ভারতীয় কবি বিষয়শ্রেণী:বড়পেটা জেলার ব্যক্তি বিষয়শ্রেণী:অসমীয়া সাহিত্য আকাদেমি পুরস্কার বিজয়ী বিষয়শ্রেণী:অসম সাহিত্য সভার সভাপতি বিষয়শ্রেণী:আসামের কবি বিষয়শ্রেণী:ভারতীয় পুরুষ কবি
ফারুক শেখ (; জন্ম: ২৫ মার্চ, ১৯৪৮ - মৃত্যু: ২৭ ডিসেম্বর, ২০১৩) ছিলেন ভারতের অন্যতম চলচ্চিত্র অভিনেতা ও টেলিভিশন উপস্থাপক। ১৯৭৭ সাল থেকে ১৯৮৯ সাল পর্যন্ত হিন্দি চলচ্চিত্রে অভিনয় করেন। এছাড়াও, ১৯৮৮ থেকে ২০০২ সাল পর্যন্ত টেলিভিশনে কাজ করেন। পরবর্তীতে ২০০৮ সালে তিনি পুনরায় চলচ্চিত্র জগতে ফিরে এসে মৃত্যু-পূর্ব পর্যন্ত জড়িত ছিলেন। সত্যজিৎ রায়, মুজাফফর আলী, ঋষিকেশ মুখার্জি, কেতন মেহতা’র ন্যায় চলচ্চিত্র পরিচালকদের সাথে কাজ করেছেন তিনি।Getting nostalgic about Farooq Sheikh Rediff.com, 4 September 2008.   কর্মজীবন  ১৯৯২ সালে তুমহারি অমৃতা নামের মঞ্চ নাটকে জনপ্রিয় অভিনেত্রী শাবানা আজমি’র সাথে অভিনয় করেন, যার পরিচালক ছিলেন ফিরোজ আব্বাস খান। এছাড়াও ‘জিনা ইসি কা নাম হ্যায়’ নামের টিভি শো’র প্রথম মৌসুমে উপস্থাপনায় ছিলেন ফারুক শেখ।Writing its own destiny  Screen, Namita Nivas, 28 November 2008. ২০১০ সালে লাহোর নামীয় চলচ্চিত্রে অভিনয়ের জন্য জাতীয় পর্যায়ে সেরা পার্শ্ব অভিনেতার পুরস্কার লাভ করেন।   মৃত্যু  ২৭ ডিসেম্বর, ২০১৩ তারিখে হৃদযন্ত্রজনিত কারণে দুবাইয়ের একটি হাসপাতালে মৃত্যুবরণ করেন। তখন তিনি তার পরিবার নিয়ে দুবাইয়ে অবস্থান করছিলেন। ৩১ ডিসেম্বর, ২০১৩ তারিখে মুম্বইয়ের একটি গোরস্তানে তার মায়ের কবরের পাশে তাকে দাফন করা হয় ।   তথ্যসূত্র    বহিঃসংযোগ     বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:১৯৪৮-এ জন্ম বিষয়শ্রেণী:২০১৩-এ মৃত্যু বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী বিষয়শ্রেণী:ভারতীয় মঞ্চ অভিনেতা বিষয়শ্রেণী:ভারতীয় গণনাট্য সংঘের মানুষ বিষয়শ্রেণী:ভারতীয় সুন্নি মুসলিম বিষয়শ্রেণী:গুজরাতি ব্যক্তি বিষয়শ্রেণী:গুজরাতের ব্যক্তি বিষয়শ্রেণী:ভারতীয় টেলিভিশন উপস্থাপক বিষয়শ্রেণী:ভারতীয় টেলিভিশন অভিনেতা বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
লিল্লাহ বোর্ডিং বা এতিমখানা ভারতীয় উপমহাদেশে প্রচলিত এক ধরনের বোর্ডিং স্কুল যেখানে শিক্ষার্থীরা আবাসিক বাসস্থানের মত থাকা ও খাওয়ার সুযোগ পেয়ে থাকে। লিল্লাহ বোর্ডিং বিষয়টি উপমহাদেশের মাদ্রাসা শিক্ষা ব্যবস্থার সাথে সম্পর্কিত একটি আবাসিক হোস্টেলের ধারণা, যেটি স্থানীয় ইসলামি যাকাত ব্যবস্থা, মুসলিমদের দান, সদকা, ধনী ব্যক্তিদের সাহায্য-সহযোগিতার উপর নির্ভর করে প্রতিষ্ঠিত হয়েছে। বাংলাদেশ ও ভারতের লিল্লাহ বোর্ডিং-গুলো গড়ে উঠেছে মাদ্রাসা শিক্ষার্থীরদের আর্থিক সহযোগিতা যোগান দেওয়ার জন্য। কওমি মাদ্রাসার শিক্ষা ব্যবস্থা সম্পূর্ণ লিল্লাহ বোর্ডিং এর মাধ্যমে পরিচালিত হয়, প্রতিটি কওমি মাদ্রাসাতেই লিল্লাহ বোর্ডিং রয়েছে। এছাড়াও অধিকাংশ বৃহৎ সংখ্যক শিক্ষার্থীর আলিয়া মাদ্রাসাগুলোতে লিল্লাহ বোর্ডিং রয়েছে।  লিল্লাহ শব্দটি আরবি ভাষা থেকে এসেছে যার অর্থ আল্লাহর জন্য এবং বোর্ডিং শব্দটি ইংরেজি ভাষা থেকে এসেছে যার অর্থ অতিথিশালা বা জাহাজে অবস্থান করা। দুই শব্দ মিলিয়ে লিল্লাহ বোর্ডিং শব্দের অর্থ হচ্ছে আল্লাহর জন্য অতিথিশালা, এর বুৎপত্তি অর্থ হচ্ছে আল্লাহর সন্তুষ্টির জন্য অতিথিশালা নির্মাণ করা বা আবাসিক হোস্টেল নির্মাণ করা।   আর্থিক যোগান  মাদ্রাসার একটি লিল্লাহ বোর্ডিং পরিচালনার জন্য বহু অর্থের প্রয়োজন হয়ে থাকে। এই অর্থ সংগ্রহের জন্য মাদ্রাসা শিক্ষকগণ এলাকার দাতাসদস্যদের আহবান করে থাকেন। এছাড়া কোরবানির ঈদের পশুর চামড়া, রমজানের ঈদের ফিতরার টাকা সংগ্রহের মাধ্যমেও অর্থ জমা করা হয়।   উল্লেখযোগ্য লিল্লাহ বোর্ডিং  মাদ্রাসার শিক্ষা ব্যবস্থার গোড়াপত্তন ঘটেছে এই লিল্লাহ বোর্ডিং এর মাধ্যমে, দেশে বহু এরকম বোর্ডিং স্থাপন হয়েছিলো। এগুলোর মধ্যে উল্লেখযোগ্য:   ডাফরিন মুসলিম হোস্টেল: ১৮৯০-এর দশকে ঢাকা শহরের তৎকালীন একমাত্র মাদ্রাসা ঢাকা মাদ্রাসার আবাসিক হোস্টেল। বর্তমানে ঢাকা মুসলিম গভর্নমেন্ট হাই স্কুলের হোস্টেল হিসেবে ব্যবহৃত হচ্ছে।  বেল ইসলামিয়া ছাত্রাবাস, বরিশাল: বরিশাল শহরে আসা মুসলমান শিক্ষার্থীদের থাকার জন্য হেমায়েত উদ্দিন আহম্মদ কর্তৃক প্রতিষ্ঠিত একটি বোর্ডিং।   তথ্যসূত্র   বিষয়শ্রেণী:মাদ্রাসা বিষয়শ্রেণী:কওমি মাদ্রাসা বিষয়শ্রেণী:আবাসিক বিদ্যালয় বিষয়শ্রেণী:শিক্ষা পরিভাষা বিষয়শ্রেণী:আলিয়া মাদ্রাসা
নোবেল চোর হল ২০১২ সালের একটি বাংলা ভাষার ভারতীয় চলচ্চিত্র। এটি পরিচালনা করছেন সুমন ঘোষ। প্রধান চরিত্রে অভিনয় করেছেন মিঠুন চক্রবর্তী, সৌমিত্র চট্টোপাধ্যায়, রূপা গঙ্গোপাধ্যায় এবং শাশ্বত চট্টোপাধ্যায়। ছবিটি আনুষ্ঠানিকভাবে বিএফআই চলচ্চিত্র উৎসবের জন্য নির্বাচিত হয়েছিল।   পটভূমি  প্রথম এশীয় নোবেল বিজয়ী রবীন্দ্রনাথ ঠাকুর ভারতে একজন চিহ্নিত সম্মানিত ব্যক্তি। ২০০৪ সালে ২৪ মার্চ বাংলার শান্তিনিকেতন থেকে তার নোবেল পদক চুরি হয়, যেখানে এটি তার বাসভবন যাদুঘরে পরিণত হয়েছিল । পরবর্তীকালে, দেশব্যাপী ক্ষোভ শুরু হয় এবং দোষীদের খুঁজে বের করার জন্য ব্যাপক তল্লাশি অভিযান চালানো হয়। শেষ পর্যন্ত মেডেল পাওয়া যায়নি এবং সেন্ট্রাল ব্যুরো অফ ইনভেস্টিগেশন (সিবিআই) ২০১০ সালে মামলাটি বাদ দিয়েছিল। এর পটভূমিতে একজন দরিদ্র কৃষক ভানু (একটি কাল্পনিক চিত্রায়ণ) "নোবেল চোর" হিসেবে পরিস্থিতিগতভাবে জড়িত হন। চুরিতে তিনি জয়ের শহর কলকাতায় যাত্রা শুরু করার সিদ্ধান্ত নেন - তার নিজের জীবনযাত্রার পাশাপাশি তার দরিদ্র গ্রামের উন্নতির লক্ষ্যে পুরস্কারটি ফেরত বা বিক্রি করতে।  সে পুরো গ্রামের ভরসা হয়ে ওঠে। শহরে আসার পর, ভানু দুর্বৃত্ত, অদ্ভুত স্মৃতিচিহ্ন সংগ্রহকারী, উদ্যোক্তাদের সাথে অগণিত অভিজ্ঞতার সম্মুখীন হয় যারা দরিদ্র লোকটিকে শোষণ করতে চায়। যার কেবলমাত্র তার ছেলেকে একটি উন্নত ভবিষ্যত দিতে এবং তার দরিদ্র গ্রামের অবস্থাকে উন্নত করার স্বপ্ন ছিল। নোবেল চোর হল এই যাত্রার গল্প যার মাধ্যমে চলচ্চিত্রটি সমসাময়িক ভারতকে সম্পূর্ণরূপে অন্বেষণ করে – বিশ্বায়নের আগ্রাসন, গ্রামীণ-শহুরে বিভাজন এবং ভারতের গ্রামগুলির রাজ্য। আরও গুরুত্বপূর্ণভাবে এটি আধুনিক ভারতে ঠাকুরের দর্শনের প্রাসঙ্গিকতার একটি প্রশস্ত অন্বেষণ হিসেবে ধরা হয়।   অভিনয়শিল্পী    ভানু চরিত্রে মিঠুন চক্রবর্তী  মাস্টার মশাই চরিত্রে সৌমিত্র চট্টোপাধ্যায়  দিয়া চরিত্রে রূপা গঙ্গোপাধ্যায়  হোরি চরিত্রে শাশ্বত চট্টোপাধ্যায়  ভানুর স্ত্রীর চরিত্রে সোমা বন্দ্যোপাধ্যায়  মনমাথো পাগলার চরিত্রে শঙ্কর দেবনাথ  মনুর চরিত্রে সুদীপ্তা চক্রবর্তী  এসপি বীরভূমের ভূমিকায় অরিন্দম শীল  রাজ চরিত্রে হর্ষ ছায়া  রাতুল চরিত্রে স্বপ্নীল ঘোষ  সুজয় ঘোষ একজন নাগরিক হিসেবে, যিনি জানেন না রবীন্দ্রনাথ ঠাকুর কে (ক্যামিও)  তথ্যসূত্র  বহিঃসংযোগ    বিষয়শ্রেণী:২০১২-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:রবীন্দ্রনাথ ঠাকুর সম্পর্কে সৃষ্টিকর্ম বিষয়শ্রেণী:সুমন ঘোষ পরিচালিত চলচ্চিত্র বিষয়শ্রেণী:বিক্রম ঘোষের সুরারোপিত চলচ্চিত্র
নিকেতন (যা নিকেতন আবাসিক এলাকা, গুলশান বা নিকেতন হাউজিং সোসাইটি নামেও পরিচিত) হলো বাংলাদেশের ঢাকার একটি অভিজাত আবাসিক এলাকা। নিকেতন ঢাকার গুলশান থানা ও ঢাকা উত্তর সিটি কর্পোরেশনের ২০নং ওয়ার্ডেরও একটি অংশ।   ভূগোল  নিকেতন -এ অবস্থিত। নিকেতনের চারদিকে গুলশান-১, মহাখালী, তেজগাঁও ও হাতিরঝিল এলাকা রয়েছে। নিকেতনের পাশে গুলশান লেক নামে একটি হ্রদ রয়েছে। নিকেতন এলাকায় মোট চৌদ্দটি রাস্তা রয়েছে এবং রাস্তার নম্বরগুলো হলো ১, ২, ৩, ৪, ৫, ৬, ৭, ৮, ৯, ১৯, ১১, ১২, ১৩ এবং ১৪। নিকেতন এলাকায় ব্লকও রয়েছে এবং ব্লকগুলো হলো এ, বি, সি, ডি, ই, এফ, জি, এবং এইচ। এটি আবাসিক এলাকা হলেও এ এলাকায় বেশকিছু অফিস নির্মাণ করা হয়েছে। নিকেতনের ঠিক পাশেই শহীদ ডা. ফজলে রাব্বি পার্ক নামে একটি পার্ক বা উদ্যান রয়েছে।   ইতিহাস  নিকেতন আবাসিক এলাকা যা নিকেতন হাউজিং সোসাইটি নামেও পরিচিত, ইস্টার্ন হাউজিং লিমিটেডের একটি আবাসন প্রকল্প ছিল। এলাকার সোসাইটির নাম নিকেতন ওয়েলফেয়ার সোসাইটি। এই আবাসিক এলাকায় ৫টি ফটক রয়েছে। এটি ঢাকার অন্যতম অভিজাত আবাসিক এলাকা। পূর্বে এই জায়গায় ভোলা গ্রাম নামে একটি প্রাচীন গ্রাম ছিল। ১৯৬১ সালে গুলশান একটি পরিকল্পিত মডেল টাউন হিসাবে প্রতিষ্ঠিত হয়, তখন এর নিজস্ব পৌরসভা ছিল। ১৯৬৪ সালে পার্শ্ববর্তী বনানী মডেল টাউন প্রতিষ্ঠিত হয়। ১৯৭২ সালে গুলশান থানা প্রতিষ্ঠিত হয়। ১৯৮২ সালে গুলশান পৌরসভা বিলুপ্ত হয়। ১৯৮৪ সালে, গুলশান ও মিরপুর পৌরসভাকে বিলুপ্ত করে ঢাকার সাথে অন্তর্ভুক্ত করা হয়।সৈয়দ আলী মর্তুজা, "রুরাল-উরবান মাইগ্রেশন ইন বাংলাদেশ: কজেস অ্যান্ড এফেক্টস" (বাংলাদেশে গ্রামীণ-শহুরে অভিবাসন: কারণ ও প্রভাব), পৃষ্ঠা ৫৯, ডায়েট্রিচ রাইমার, বার্লিন ১৯৯২  ২০১৯ সালের ১৮ নভেম্বর এই নিকেতন এলাকার ৬ নম্বর রোডে রাজধানী উন্নয়ন কর্তৃপক্ষের (রাজউক) নকশা না মেনে বাড়ির অবৈধভাবে বর্ধিত অংশ নির্মাণ করায় রাজউকের ভ্রাম্যমাণ আদালত বাড়ির মালিক চলচ্চিত্র অভিনেতা শাকিব খানকে ১০ লাখ টাকা জরিমানা ও অনাদায়ে ১ বছরের কারাদণ্ডাদেশ দেন।  ২০২৩ সালের মার্চ মাসে ঢাকার নিকেতন এলাকায় এসি বিস্ফোরণে দুজন দগ্ধ হন।   চিত্রশালা    তথ্যসূত্র   বহিঃসংযোগ    বিষয়শ্রেণী:ঢাকার পাড়া বিষয়শ্রেণী:ঢাকা বিষয়শ্রেণী:বাংলাদেশের পরিকল্পিত শহর
এখানে নিন্মলিখিত নিবন্ধে ১৯১০-এর দশকের নির্মিত ভৌতিক চলচ্চিত্রের তালিকা দেয়া আছে:   ১৯১০-এর ভৌতিক চলচ্চিত্রের তালিকা  ১৯১১-এর ভৌতিক চলচ্চিত্রের তালিকা  ১৯১২-এর ভৌতিক চলচ্চিত্রের তালিকা  ১৯১৩-এর ভৌতিক চলচ্চিত্রের তালিকা  ১৯১৪-এর ভৌতিক চলচ্চিত্রের তালিকা  ১৯১৫-এর ভৌতিক চলচ্চিত্রের তালিকা  ১৯১৬-এর ভৌতিক চলচ্চিত্রের তালিকা  ১৯১৭-এর ভৌতিক চলচ্চিত্রের তালিকা  ১৯১৮-এর ভৌতিক চলচ্চিত্রের তালিকা  ১৯১৯-এর ভৌতিক চলচ্চিত্রের তালিকা  বিষয়শ্রেণী:১৯১০-এর দশকের ভৌতিক চলচ্চিত্র বিষয়শ্রেণী:দশক অনুযায়ী ভৌতিক চলচ্চিত্রের তালিকা বিষয়শ্রেণী:ধরন অনুযায়ী ১৯১০-এর দশকের চলচ্চিত্রের তালিকা
রংধনু ঘাসফড়িং () (বৈজ্ঞানিক নাম: Dactylotum bicolor), হচ্ছে Dactylotum গণের একমাত্র জানা প্রজাতি। এটি প্রেইরি অঞ্চলের ছোট ঘাসে পাওয়া যায়। যেসব অঞ্চলে পাওয়া যায় সেগুলো হচ্ছে মার্কিন যুক্তরাষ্ট্রের পশ্চিমের বিশাল সমভূমি এবং কানাডার দক্ষিণে, অ্যারিজোনার দক্ষিণে, নয়া মেক্সিকো, উত্তর মেক্সিকো এবং টেক্সাসে। এটিকে দর্শনীয় পোশাকের জন্য "সুন্দর  ঘাসফড়িং" হিসেবে বিবেচনা করা হয়।.  তথ্যসূত্র  বিষয়শ্রেণী:অ্যাক্রিডিডি বিষয়শ্রেণী:উত্তর আমেরিকার অর্থোপোডা বিষয়শ্রেণী:১৮৪৩-এ বর্ণিত পোকা
ধারাপাট পশ্চিমবঙ্গের বাঁকুড়া জেলার বিষ্ণুপুর মহকুমার অন্তঃপাতী একটি গ্রাম। এই গ্রামটি বিষ্ণুপুর শহর থেকে ১২ কিলোমিটার (৭.৫ মাইল) উত্তরে অবস্থিত।   বিবরণ  বাঁকুড়া ভূখণ্ডটি প্রাচীন কালে জৈনধর্মের দ্বারা ব্যাপকভাবে প্রভাবিত হয়েছিল। আজও এই জেলার একাধিক স্থানে জৈন ধ্বংসাবশেষ দেখতে পাওয়া যায়। ধারাপাট, সোনাতাপাল, বহুলাড়া, হাড়মাসড়া ও পরেশনাথ (অম্বিকানগরের কাছে) গ্রামের বহুকাল পরিত্যক্ত জৈন মন্দিরগুলিতে পরবর্তীকালে গ্রামবাসীরা হিন্দু লৌকিক দেবদেবীর মূর্তি স্থাপন করে পূজা শুরু করে। ধারাপাট ও বহুলাড়া গ্রামে নগ্ন জৈন মূর্তি দেখা যায়, এঁরা “ন্যাংটা ঠাকুর” নামে পরিচিত। এঁরা হিন্দু দেবদেবীদের সঙ্গেই পূজিত হয়ে থাকেন।  ধারাপাটের প্রধান মন্দিরের বাংলা লেখটি থেকে জানা যায়, মন্দিরটি ১৬৯৪ অথবা ১৭০৪ সালে নির্মিত হয়। মন্দিরে প্রতিষ্ঠিত মূর্তিটি শ্যামচাঁদ ঠাকুরের। ইনি ন্যাংটা ঠাকুর নামেই সমধিক পরিচিত। ধারাপাটের রাজা অদবেশ এই মন্দিরটি নির্মাণ করেন। এলাকার বন্ধ্যা নারীরা সন্তান কামনায় এই মন্দিরে পূজা দিয়ে থাকেন।O’Malley, L.S.S., ICS, Bankura, Bengal District Gazetteers, p. 195, 1995 reprint, first published 1908, Government of West Bengal আদি লাল ইঁটের মন্দিরটি এখন ভেঙে পড়েছে। নতুন মন্দিরের চার পাশে চারটি ডানাওয়ালা সিংহের মূর্তি রয়েছে। মন্দিরে তিনটি অপূর্ব সুন্দর দেবমূর্তি প্রতিষ্ঠিত - দুটি মূর্তি দুই জৈন দেবতার, তৃতীয়টি বিষ্ণুর। তিনটি মূর্তিই বহির্দেওয়ালে স্থাপিত। গ্রামে অনেক পরিত্যক্ত মন্দির রয়েছে। এছাড়াও কিছু পাথরের মূর্তি এই গ্রাম থেকে পাওয়া গেছে। একটি মূর্তি খুবই অদ্ভুত। এই মূর্তিটি আদতে ছিল জৈন তীর্থঙ্কর পার্শ্বনাথের। পরে আরও দুটি হাত অত্যন্ত সুচারুভাবে যুক্ত করে মূর্তিটিকে বিষ্ণুমূর্তিতে রূপান্তরিত করা হয়। এর থেকে অনুমিত হয়, পরবর্তীকালে হিন্দুধর্ম এই অঞ্চল থেকে জৈনধর্মকে উৎপাটিত করেছিল।   তথ্যসূত্র   বিষয়শ্রেণী:বাঁকুড়া জেলার প্রত্নস্থল বিষয়শ্রেণী:বাঁকুড়া জেলার গ্রাম
ফাঁকা শব্দবিন্যাস   {{Infobox anthem |title          = |transcription  = |bangla_title  = |alt_title      = |bn_alt_title   = |alt_title_2    = |bn_alt_title_2 = |image          = |image_size     = |alt            = |caption        = |prefix         =   |country        = |author         = |lyrics_date    = |composer       = |music_date     = |adopted        = |until          = |sound          = |sound_title    = |sound_description = }}   স্থিতিমাপসমূহ   All parameters are optional.  title           Title of the anthem in the native language; defaults to page title  transcription   Transcription of the title (if the native language uses a non-Latin alphabet)  bangla_title    Meaning of the title in Bangla  alt_title       Alternative title in the native language  bn_alt_title    Meaning of the alternative title in Bangla  alt_title_2     Second alternative title in the native language  bn_alt_title_2  Meaning of the second alternative title in Bangla  image           Name of an image file (e.g. a lyrics sheet or sheet music)  image_size      Image width (not greater than 220px); plain integer, no "px"  alt             Description of image for those who cannot see it (alt text)  caption         Image caption  prefix          Additional description of the anthem, such as "National" or "Royal"  country         Country or other entity which uses the anthem  author          Author of the lyrics  lyrics_date     Date when the lyrics were written  composer        Composer of the music  music_date      Date when the music was written  adopted         Date when the song was adopted as an anthem  until           Date when the song ceased to be an anthem  sound           Name of a sound file  sound_title     Title of the sound; required if parameter sound is given  sound_description  A description of the sound placed below the sample itself   উদাহরণ   {{তথ্যছক জাতীয় সঙ্গীত  | title          = আমার সোনার বাংলা | image          = Amar Sonar Bangla Music.svg | caption        =  | prefix         = জাতীয় | country        = {{BAN}} | author         = [[রবীন্দ্রনাথ ঠাকুর]] | lyrics_date    = ১৯০৫ | composer       = [[গগন হরকরা]] | music_date     = ১৮৮৯ ([[সমর দাস]] কর্তৃক  সুরারোপিত, ১৯৭২) | adopted        = ৩ মার্চ ১৯৭১ | until          =  | sound          = Amar Sonar Bangla - from Millions singing national anthem.oga | sound_title    = আমার সোনার বাংলা (যন্ত্রসঙ্গীত) }}  সঙ্গীত
সুলতান মুহাম্মদ শাহ আগা খান, যিনি ৩য় আগা খান নামে সমধিক পরিচিত, শিয়া ইসমাইলিয়া সম্প্রদায়ের ৪৮তম ইমাম। তার জন্ম ২ নভেম্বর ১৮৭৭ খ্রিষ্টাব্দ। ইসলামের ৪র্থ খলিফা হযরত আলী -এর সাক্ষাৎ বংশধর হিসাবে তিনি ১৮৮৫ খ্রিষ্টাব্দে মাত্র ৭ বৎসর বয়সে ইসমাইলিয়া সম্প্রদায়ের বিশ্ব ইমামতি প্রাপ্ত হন। তদবধি ৭৭ বৎসর তিনি আন্তর্জাতিক ইসমাইলিয়া সম্প্রদায়ের ইমাম হিসাবে দায়িত্ব পালন করেছেন। তিনি নিখিল ভারত মুসলিমের একজন প্রতিষ্ঠাতা এবং প্রথম সভাপতি। ১৯৩৪-৩৮ কাল পরিধিতে তিনি লিগ অব নেশন্সের প্রেসিডেন্ট হিসাবে দায়িত্ব পালন করেছেন। থাম্ব|শিকাগোতে সুলতান মুহাম্মদ শাহ আগা খান   জীবনবৃত্তান্ত  তার জন্ম করাচি শহরে। তার পিতা ছিলেন ২য় আগা খান। ২য় আগা খানের ৩য় স্ত্রী নওয়াব আলিয়া শামস্‌-উল-মুলুক। মায়ের নিবিড় পরিচর্যায় তিনি বড় হয়েছেন এবং ইসমাইলিয়া সম্প্রদায়ের ইমামতি গ্রহণের জন্য যথোপযুক্তভাবে প্রস্তুত হয়েছেন। কেবল ধর্মীয় শিক্ষা ও প্রাচ্যের শিক্ষা নয় তিনি ইয়োরোপীয় শিক্ষায় সুশিক্ষিত ছিলেন। তিনি ইংল্যান্ডের ইটন স্কুলে এবং কেমব্রিজ বিশ্ববিদ্যালয়ে লেখাপড়া করেছেন। তিনি দক্ষতার সঙ্গে শিয়া ইসমাইলিয়া সম্প্রদায়ের নেতৃত্ব যেমন দিয়েছিলেন তেমনি অবিভক্ত, ব্রিটিশশাসিত ভারতের মুসলমানদের কল্যাণে মনোনিবেশ করেছিলেন। তার নির্দেশ অনুসরণ করেই নারী-পুরুষ নির্বিশেষে ইসমাইলিয়ারা সুশিক্ষিত হওয়ার উপর গুরুত্ব আরোপ করে এবং বিংশ শতাব্দীতে একটি সফল আন্তর্জাতিক সম্প্রদায়ে পরিণত হয়। ব্রিটিশরাজ তাকে নাইটহুডে ভূষিত করে।   মৃত্যু  মৃত্যুর তিন বছর আগে তিনি মিশরে নীল নদের পশ্চিম তীরে আসওয়ান নামক স্থানটি তার সমাধিস্থল হিসাবে নির্বাচিত করে গিয়েছিলেন। তার মৃত্যু হয় সুইজারল্যান্ডের ভারসোয়াখে, ১৯৫৭ খ্রিষ্টাব্দের ১১ জুলাই।   তথ্যসূত্র    বহিঃসংযোগ   সুলতান মুহাম্মদ শাহ আগা খানের কিছু আলোকচিত্র  বিষয়শ্রেণী:শিয়া সম্প্রদায় বিষয়শ্রেণী:ইসলাম ধর্মের ব্যক্তিত্ব বিষয়শ্রেণী:১৮৭৭-এ জন্ম বিষয়শ্রেণী:ভারতীয় নাইট বিষয়শ্রেণী:পাকিস্তান আন্দোলনের নেতা বিষয়শ্রেণী:ভারতীয় জনহিতৈষী বিষয়শ্রেণী:১৯৫৭-এ মৃত্যু বিষয়শ্রেণী:পাকিস্তানি জনহিতৈষী বিষয়শ্রেণী:পাকিস্তানি ধর্মীয় নেতা বিষয়শ্রেণী:২০শ শতাব্দীর ভারতীয় জনহিতৈষী বিষয়শ্রেণী:পাকিস্তান আন্দোলন বিষয়শ্রেণী:ভারতীয় ইমাম বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা বিষয়শ্রেণী:করাচির ব্যক্তি বিষয়শ্রেণী:নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ
উমা গুমা কালোপটেরিগেদাই পরিবারের ডামসেল মাছির একটি প্রজাতি। এই গণের নাম ১৮৯০ সালে প্রতিষ্ঠিত হয়েছিল এবং আফ্রিকা থেকে ২০১৫ সালে বর্ণিত প্রজাতিটি এই বংশের অন্তর্ভুক্ত বলে প্রমাণিত হয়েছিল। ব্রিটিশ রক ব্যান্ড পিংক ফ্লয়েডের ১৯৬৯ সালের উমাগুমা অ্যালবামের নামানুসারে প্রজাতির নামকরণ করা হয়েছিল।   তথ্যসূত্র   বিষয়শ্রেণী:Calopterygidae বিষয়শ্রেণী:Odonata of Africa বিষয়শ্রেণী:২০১৫-এ বর্ণিত পতঙ্গ বিষয়শ্রেণী:Humour in science বিষয়শ্রেণী:পিংক ফ্লয়েড
আশরাফ জেহান জামালি (  ; জন্ম ৯ ফেব্রুয়ারি ১৯৫৭) একজন পাকিস্তানি বিচারক। ১৯৮৩ সালে পাকিস্তানের হায়দ্রাবাদ, জিন্নাহ আইন কলেজ থেকে স্নাতক পাস করার পরে তিনি ১৯৮৭ সালে সিভিল জজ ও প্রথম শ্রেণির ম্যাজিস্ট্রেট হিসাবে বিচারিক চাকরিতে যোগদান করেন। এবং ২০০৩ সালে জেলা ও দায়রা জজ করাচি (পূর্ব) হিসাবে পদোন্নতি পান।  ২০১২ সালে তিনি সিন্ধু হাইকোর্টের অতিরিক্ত বিচারক হিসাবে নিয়োগ পেয়েছিলেন এবং ২০১৩/১৪ সালে তিনি ফেডারেল শরীয়ত আদালতের প্রথম মহিলা বিচারক ছিলেন।  তিনি পাকিস্তানের চব্বিশতম প্রধান বিচারপতি বিচারপতি আনোয়ার জহির জামালির স্ত্রী ।    তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম
গণপ্রজাতন্ত্রী বাংলাদেশ এর ১৯৭২ সালের প্রধান ঘটনা প্রবাহ   অবশ্যপালনীয়   রাষ্ট্রপতি : সৈয়দ নজরুল ইসলাম (১০ জানুয়ারি পর্যন্ত) আবু সাঈদ চৌধুরী (১২ জানুয়ারি হইতে)  প্রধানমন্ত্রী : শেখ মুজিবুর রহমান (১২ জানুয়ারি হইতে)  প্রধান বিচারপতি : আবু সাদাত মোহাম্মদ সায়েম (১২ জানুয়ারি হইতে)   ঘটনাপঞ্জী   জানুয়ারি  ৮ জানুয়ারি  : জাতির জনক বঙ্গবন্ধু শেখ মুজিবুর রহমান এর নয় মাসের অধিক সময়ের অন্যায় কারাবাসের অবসান। পাকিস্থানের মিয়ানওয়ালি জেল হতে মুক্তি এবং দুইদিন বিরতীতে লন্ডন ও দিল্লি হয়ে ঢাকা প্রত্যাবর্তন। ১ম রাষ্ট্রপতির পদ অলংঙ্করন।  ১০ জানুয়ারি : জাতির জনক বঙ্গবন্ধু শেখ মুজিবুর রহমান দুপুর ১:৩০ মিনিটে স্বাধীন বাংলাদেশে বিজয়ীবেশে পর্দাপন।  ১৮ জানুয়ারি : এ. এন. এম. হামিদুল্লাহ্‌ বাংলাদেশ ব্যাংক-এর প্রথম গভর্নর হিসাবে দায়িত্ব লাভ করেন।  ফেব্রুয়ারি  ১৯ ফেব্রুয়ারি : শেখ ফজলুল হক মনি এর সম্পাদনায় সাপ্তাহিক বাংলার বাণী পত্রিকা দৈনিকে রূপান্তরিত হয়।  ২৫ ফেব্রুয়ারি : মাওলানা ভাসানী কর্তৃক স্বাধীন বাংলাদেশের প্রথম পত্রিকা সাপ্তাহিক হক-কথা এর প্রকাশ। মার্চ  ১৭ মার্চ : ভারতীয় সামরিক বাহিনীর বাংলাদেশ ত্যাগ।  ১৯ মার্চ : ভারত ও বাংলাদেশের মধ্যে শান্তি ও সহযোগিতা বৃদ্ধির লক্ষ্যে ২৫ বছর মেয়াদী একটি মৈত্রী চুক্তি স্বাক্ষরিত হয় যা বাংলাদেশ-ভারত মৈত্রী চুক্তি নামে পরিচিত http://bn.banglapedia.org/index.php?title=ভারত-বাংলাদেশ_মৈত্রী_চুক্তি। এপ্রিল  ৫ এপ্রিল : জেনারেল কাজী মুহাম্মদ সফিউল্লাহকে প্রধানমন্ত্রী শেখ মুজিবুর রহমান সেনাপ্রধান নিয়োগ করেন।  ৭ এপ্রিল : প্রধানমন্ত্রী শেখ মুজিবুর রহমান এয়ার ভাইস মার্শাল এ কে খন্দকারকে প্রথম বিমান বাহিনী প্রধান নিযুক্ত করেন ।  ১৬ এপ্রিল : ১৯৭২ সালের ১৬ এপ্রিল বাংলাদেশ প্রাণিবিজ্ঞান সমিতির (একটি অরাজনৈতিক সংগঠন) আনুষ্ঠানিক উদ্বোধন হয়। মে  ১ মে : শাহ আব্দুল হামিদ বাংলাদেশের একজন প্রখ্যাত রাজনীতিবিদ এবং বাংলাদেশের জাতীয় সংসদের প্রথম স্পীকার মৃত্যু বরণ করেন। জুন  ১৯৭২ সালের জুন মাসে জিয়াউর রহমান বাংলাদেশ সেনাবাহিনীর ডেপুটি চিফ-অফ-স্টাফ নিযুক্ত হন। জুলাই  ১৫ জুলাই : বাংলাদেশ ফুটবল ফেডারেশন প্রতিষ্ঠিত হয়। নভেম্বর  ৪ নভেম্বর : বাংলাদেশের সংবিধান এর খসড়া জাতীয় সংসদ এ গৃহীত হয়।  ১১ নভেম্বর : শেখ ফজলুল হক মনি কর্তৃক বাংলাদেশ আওয়ামী যুবলীগ প্রতিষ্ঠিতhttp://bn.banglapedia.org/index.php?title=মনি,_শেখ_ফজলুল_হক। ডিসেম্বর  ১৬ ডিসেম্বর : বিজয় দিবসের প্রথম বার্ষিকী হতে বাংলাদেশের সংবিধান কার্যকর হয়।  ২৯ ডিসেম্বর : শেখ মুজিবুর রহমানের সরাসরি তত্ত্বাবধানে রেজ্যুলেশনের মাধ্যমে জাতীয় নিরাপত্তা গোয়েন্দা সংস্থা প্রতিষ্ঠিত হয়। আরও দেখুন  ১৯৭২ সালের বাংলাদেশী চলচ্চিত্রের তালিকা  বাংলাদেশের ইতিহাসের সময়রেখা   তথ্যসূত্র   বহিঃসংযোগ  বিষয়শ্রেণী:দেশ অনুযায়ী ১৯৭২ বিষয়শ্রেণী:১৯৭২-এ এশিয়া
তানভীর তারেক একজন বাংলাদেশী সুরকার ও সঙ্গীতশিল্পী। তিনি মায়া: দ্য লস্ট মাদার চলচ্চিত্রের "আমার মায়ের আঁচল" গানের সুরায়োজনের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার অর্জন করেন।  কর্মজীবন তারেক ২০০৩ সাল থেকে গান রচনা ও সুরায়োজনের সাথে জড়িত। ২০০৮ সালে তার গীত, সুর ও সঙ্গীতে আইয়ুব বাচ্চু ও ফাহমিদা নবী "তোমার জন্য ভালোবাসা" গানে কণ্ঠ দেন। ১০ বছর পর ২০১৮ সালে তিনি নিজে এবং নাজু আখন্দ একই গানের কিছুটা পরিবর্তিত সুরে এই গানে কণ্ঠ দেন। সেলিব্রেটি সাউন্ডল্যাব স্টুডিওতে গানটি ধারণ করা হয়। আনজাম মাসুদের ম্যাগাজিন অনুষ্ঠান পরিবর্তন-এর জন্য গানটি ধারণ করা হয়।  ২০১৩ সালে তারেকের সঙ্গীতায়োজনে "তোমাকে ভাবতে পারি বলে" গানে কণ্ঠ দেন দিপু ও ঝিলিক। গানটি লিখেছেন শামিমা জামান। তিনি মায়া: দ্য লস্ট মাদার চলচ্চিত্রের গানের সুরায়োজন করেন। এই চলচ্চিত্রের "আমার মায়ের আঁচল" গানের জন্য তিনি শ্রেষ্ঠ সুরকার বিভাগে জাতীয় চলচ্চিত্র পুরস্কার অর্জন করেন।  ২০২০ সালের মে মাসে তার সুরে প্রকাশিত হয় সুবীর নন্দীর মরণোত্তর প্রথম গান "দূরের মানুষ"। গানটি লিখেছেন কবির বকুল।  তিনি এটিএন নিউজের মধ্যরাতের শো ইয়াং নাইট লাভবক্স উপস্থাপনা করেন।  পুরস্কার  ২০১০: শ্রেষ্ঠ সঙ্গীত পরিচালক বিভাগে সিটিসেল-চ্যানেল আই মিউজিক অ্যাওয়ার্ডস  ২০২০: শ্রেষ্ঠ সুরকার বিভাগে জাতীয় চলচ্চিত্র পুরস্কার  ২০২০: শ্রেষ্ঠ সংগীত পরিচালক(ছায়াছবি) -ঐক্য চ্যানেল আই মিউজিক অ্যাওয়ার্ডস  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী গীতিকার বিষয়শ্রেণী:বাংলাদেশী সঙ্গীত পরিচালক বিষয়শ্রেণী:বাংলাদেশী সুরকার বিষয়শ্রেণী:শ্রেষ্ঠ সুরকারের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী টেলিভিশন উপস্থাপক বিষয়শ্রেণী:বাংলাদেশী বেতার ব্যক্তিত্ব